નકલી પોલીસ દ્વારા નાગરિકોની હેરાનગતિના કિસ્સા સામે પોલીસે લાલ આંખ કરી હોવા છતાં ઘણાં લોકો કારમાં પોલીસ લખેલું બોર્ડ લગાવીને ફરતા હોય છે. દહેગામમાં પેટ્રોલ પુરાવ્યા બાદ નાણાં આપ્યા વગર નાસી જતાં પોલીસની મદદથી પેટ્રોલ પંપના માલિકે તેને ઝડપી લીધો હતો. તેની કારમાંથી એરગન અને ધારિયા ઉપરાંત પોલીસ લખેલું બોર્ડ મળી આવ્યા હતાં. જો કે આ કિસ્સામાં પોલીસે હળવી કલમો નોંધી આરોપીને મામલતદાર સમક્ષ રજૂ કર્યો હતો અને તેને તરત જામીન મળી ગયા હતા.